硕理亲王弘晢与和硕显亲王衍潢，持册宝，尊上大行皇后谥号。雍正皇帝制曰：「皇后那拉氏毓质粹和，秉心柔顺，兰闺佩训，蹈女史之型，朱邸来嫔，娴天潢之礼度。问安内殿，尽孝谨于先皇（康熙）圣祖仁皇帝，侍宴禁闱，奉欢愉于母后（仁寿皇太后），逮登大宝（所以册封皇后）。爰陟坤宁，处贵逾谦，居尊弥懋，深怀恪敬，凛夙夜于椒庭，永念兢勤，赞儆咨于黼座，恩流九御，颂樛木之慈仁，俭率六宫，敦葛覃之澹约，袆衣肃穆，方期福履之绥，璜佩渺茫，忽感音容之隔，乃颁纶命，聿诏近臣，考谥法之相符，询佥谋而惟允，特以册宝，谥号曰：孝敬皇后。